SPECIFIKACIJA SOFTVERSKIH ZAHTJEVA

STONOTENISKI KLUB

Dragan Ilić

Dejan Gajić

Đorđe Turjačanin

Maja Mihajlović

Marko Malinović

Helena Brkanlić

Petar Stojanović

Table of Contents

[1. Uvod 3](#_Toc478641720)

[1.1 Svrha 3](#_Toc478641721)

[1.2 Cilj 3](#_Toc478641722)

[1.3 Definicije i skraćenice 3](#_Toc478641723)

[1.4 Reference 4](#_Toc478641724)

[1.5 Pregled 4](#_Toc478641725)

[2. Detaljan opis 4](#_Toc478641726)

[2.1 Opis proizvoda 5](#_Toc478641727)

[2.2 Funkcionalnosti proizvoda 5](#_Toc478641728)

[2.3 Opis korisnika 5](#_Toc478641729)

[2.3 Ograničenja 6](#_Toc478641730)

[2.4 Pretpostavke i zavisnosti 6](#_Toc478641731)

[3. Specifikacija zahtjeva 6](#_Toc478641732)

# Uvod

Ova glava daje detaljan opis i pregled svega što se nalazi u ovom dokumentu. Pored ovoga data je i lista skraćenica i definicija koje su korištene.

# Svrha

Svrha ovog dokumenta jeste detaljan opis zahtjeva za softver „Stonoteniski klub“. Dokument će ilustrovati način rada i razvoja ovog sistema. Takođe, ima ulogu i da opiše sistemska ograničenja i komunikaciju sa spoljašnjim sistemima. Ovaj dokument je primarno namijenjen potencijalnim kupcima softvera, pružajući bolji uvid u funkcionalnosti sistema. Pored toga, dokument je moguće iskoristiti u svrhu razvoja početne verzije sistema.

# Cilj

„Stonoteniski klub“ je softver koji se koristi u stonoteniskom klubu za lakše obavljanje svih obaveza vezanih za klub. Softver će omogućiti zaposlenima da vode evidenciju o članovima, treninzima i turnirima, vođenje administrativnih poslova i evidentiranje novčanih sredstava.

# Definicije i skraćenice

|  |  |
| --- | --- |
| **Pojam** | **Definicija** |
| Korisnik | Osoba koja koristi softver |
| Administrator | Korisnik koji je zadužen za održavanje i kontrolisanje softvera |
| Trener | Osoba koja je u klubu zadužena za rad sa članovima i nabavkom opreme |
| Računovođa | Osoba koja je u klubu zadužena za rad sa finansijama |
| Sekretar | Osoba koja je u klubu zadužena za izdavanje potvrda, organizovanje Skupština |
| Organizator | Osoba iz kluba koja se bavi organizovanjem turnira |
| JRE | Java Runtime Enviroment |
| DBMS | Sistem za upravljanje bazom podataka |

# Reference

[1] IEEE Software Engineering Standards Committee, “IEEE Std 830-1998, IEEE Recommended Practice for Software Requirements Specifications”, October 20, 1998.

# Pregled

Ostatak dokumenta je podijeljen u tri glave i dodatak. Sljedeća glava opisuje funkcionalnosti i komunikaciju sistema sa spoljašnjim sistemima. Takođe, daje i opise korisnika sistema kao i njihove uloge.

Treća glava daje kratke opise funkcionalnih i nefunkcionalnih zahtjeva.

U četvrtoj glavi se nalaze detaljne tekstualne specifikacije svih funkcionalnih zahtjeva i njihovi dijagrami aktivnosti.

Dodatak sadrži dijagrame sekvence za funkcionalne zahtjeve i dijagram klasa čitavog sistema.

# Detaljan opis

Ova glava daje detaljan opis cijelog sistema, uloge korisnika, kao i ograničenja samog sistema. Dat je uvid u strukturu i funkcionalnosti sistema, bez naglašavanja specifičnih funkcionalnih zahtjeva.

# 2.1 Opis proizvoda

Sistem se sastoji iz klijentskog i serverskog dijela. Klijentski dio predstavlja desktop aplikaciju, koja će komunicirati sa serverom i od njega dobavljati potrebne podatke. Serverski dio sadrži bazu podataka i aplikativnu logiku preko koje klijent komunicira sa DBMS-om. Ovaj proizvod nije dio nekog drugog većeg sistema, već je u potpunosti nezavisan proizvod. slikaaa

# 2.2 Funkcionalnosti proizvoda

Softver omogućava vođenje evidencije o zaposlenima i članovima kluba, različitim detaljima administrativnih poslova, opremi i statističkim parametrima igrača. Na zahtjev korisnika softver na osnovu odgovarajućih šablona priprema tekstualne dokumente za štampanje. Dio softvera je zadužen za praćenje toka i organizovanja turnira. Kalendar aktivnosti kluba je servis dostupan svim korisnicima softvera pružajući im uvid u termine održavanja različitih klupskih dešavanja.

Evidencija o zaposlenima i članovima kluba se ažurira prilikom učlanjivanja, iščlanjivanja, zapošljavanja, te prekida radnog odnosa. Administrativni detalji o kojima se vodi evidencija su detalji o finansijama, sponzorima, distributerima opreme, ugovorima i zapisnicima sa sjednica.

Dio softvera zadužen za rad sa statistikom podrazumijeva omogućavanje prikaza i dodavanja podataka o treninzima, praćenje i ažuriranje stanja rang liste i čuvanje ostvarenih rezultata na turnirima za svakog korisnika ponaosob.

Dokumenti koje softver kreira i priprema za štampanje su različite vrste potvrda, dnevni redovi i zapisnici sjednica, finansijski izvještaji, te zahtjevi za registraciju igrača. Svi navedeni dokumenti se kreiraju po odgovarajućem šablonu.

Softver pruža korisnicima mogućnost evidentiranja učesnika turnira kao i kreiranja i ažuriranja žrijeba po kojem se odigravaju mečevi na turniru.

# 2.3 Opis korisnika

Korisnici sistema su: administrator, sekretar, računovođa, trener i organizator. Svaki od ovih korisnika ima različitu ulogu u sistemu, tako da svaki od njih ima posebne zahtjeve.

Administrator može da kreira nove korisničke naloge, briše postojeće ili da mijenja njihove podatke.

Trener vrši učlanjivanje i isčlanjivanje, zakazuje i evidentira treninge, upućuje zahtjeve za rezultatima turnira i rang listama, evidentira nove narudžbe, te pregleda i ažurira postojeću opremu i štampta zahtjeve za registraciju igrača.

Sekretar kreira i štampa potvrde, evidentira fakture naručene opreme, izrađuje dnevni red Skupštine i njen zapisnik, održava kalendar događaja u klubu.

Računovođa evidentira uplate, isplate i unosi podatke za obračun plata zaposlenih.

Organizator vrši prijavljivanje igrača, kreiranje žrijeba i evidentiranje rezultata mečeva i ažuriranje žrijeba.

# 2.3 Ograničenja

Aplikacija treba da obezbijedi tajnost i sigurnost podataka baze u skladu sa zakonskim regulativama.

Jezik aplikacije će biti Srspki.

Šabloni formulara za štampanje potrebne dokumentacije trebaju da prate standardom definisane zakonske forme i radi jednostavnosti razumijevanja trebaju biti predstavljeni u konkretnoj formi na računarskom ekranu prije same akcije štampanja.

# 2.4 Pretpostavke i zavisnosti

Za ispravno funkcionisanje sistema potrebno je obezbijediti serversku stanicu na kojoj će se izvršavati aplikativna logika i postojati DBMS. Na klijentskoj strani mora postojati aktivna internet konekcija, potrebna mrežna oprema i instaliran JRE.

Svi računari treba da imaju pristup barem jednom štampaču.

Postoji dodatni **back-up server**.

# 3. Specifikacija zahtjeva

Ova glava sadrži sve funkcionalne i nefunkcionalne zahtjeve predstavljenog sistema, te njihove opise.

NEFUNKCIONALNI ZAHTJEVI

* Serveri trebaju biti u stanju izvrsavanja tokom **radnih sati** kluba.
* Korisnik aplikacije se prije korištenja mora autentfikovati korisnickim imenom i lozinkom.
* Lozinka mora biti duzine najmanje osam karaktera i mora sadrzati kombinaciju slova, brojeva, i znakova interpunkcije.
* Klijentski dio softvera treba da ima graficki korisnicki interfejs
* Softver treba da dokumentuje svaki nepravilan rad bilo kojeg dijela sistema.
* Softver treba da dokumentuje korisnika koji je izdao zvanicni dokument
* Pristup serverima mora biti omogućen samo iz **privatne mreže** kluba
* Back-up baze podataka se vrsi svakih sedam dana.