SPECIFIKACIJA SOFTVERSKIH ZAHTJEVA

STONOTENISKI KLUB

Dragan Ilić

Dejan Gajić

Đorđe Turjačanin

Maja Mihajlović

Marko Malinović

Helena Brkanlić

Petar Stojanović

Sadržaj

[1. Uvod 3](#_Toc478483644)

[1.1 Svrha 3](#_Toc478483645)

[1.2 Cilj 3](#_Toc478483646)

[1.3 Definicije i skraćenice 3](#_Toc478483647)

[1.4 Reference 3](#_Toc478483648)

[1.5 Pregled 4](#_Toc478483649)

# Uvod

U ovoj glavi je dat detaljan opis i pregled svega što se nalazi u ovom dokumentu. Pored ovoga data je i lista skraćenica i definicija koje su korištene.

# Svrha

Svrha ovog dokumenta jeste detaljan opis zahtjeva za softver „Stonoteniski klub“. On će ilustrovati način rada i razvoja ovog sistema. Takođe, ima ulogu i da opiše sistemska ograničenja, interfejse i komunikaciju sa spoljašnjim sistemima. Ovaj dokument je primarno namijenjen za potencijalne kupce softvera, zbog boljeg uvida u funkcionalnosti sistema. Pored toga, dokument je moguće iskoristiti u svrhu razvoja početne verzije sistema.

# Cilj

„Stonoteniski klub“ je softver koji se koristi u stonoteniskom klubu za lakše obavljanje svih obaveza vezanih za klub.

# Definicije i skraćenice

|  |  |
| --- | --- |
| **Pojam** | **Definicija** |
| Korisnik | Osoba koja koristi softver |
| Administrator | Korisnik koji je zadužen za održavanje i kontrolisanje softvera |
| Trener | Osoba koja je u klubu zadužena za rad sa članovima i nabavkom opreme |
| Računovođa | Osoba koja je u klubu zadužena za rad sa finansijama |
| Sekretar | Osoba koja je u klubu zadužena za izdavanje potvrda, organizovanje Skupština |
| Radnik |  |
| DBMS | Sistem za upravljanje bazom podataka |

# Reference

[1] IEEE Software Engineering Standards Committee, “IEEE Std 830-1998, IEEE Recommended Practice for Software Requirements Specifications”, October 20, 1998.

# Pregled

Ostatak dokumenta je podijeljen u tri glave i dodatak. Sljedeća glava opisuje funkcionalnosti sistema i komunikaciju sistema sa spoljašnjim sistemima. Takođe, daje i opise korisnika sistema kao i funkcionalnosti koje sistem njima omogućava.

Treća glava daje kratke opise funkcionalnih i nefunkcionalnih zahtjeva.

U četvrtoj glavi se nalaze detaljne tekstualne specifikacije svih funkcionalnih zahtjeva i njihovi dijagrami aktivnosti.

Dodatak sadrži dijagrame sekvence za funkcionalne zahtjeve.

# Detaljan opis

Ova glava će dati detaljan opis cijelog sistema, korisnika sistema, ograničenja sistema...

# 2.1 Opis proizvoda

Sistem se sastoji iz dva dijela: klijentskog i serverskog. Klijentski dio predstavlja desktop aplikaciju, koja će komunicirati sa serverom i od njega dobavljati potrebne podatke. Serverski dio sadrži bazu podataka koji su bitni za klub i aplikativnu logiku preko koje klijent komunicira sa DBMS-om.

# 2.2 Funkcionalnosti proizvoda

Sa ovim softverom moguće je voditi evidenciju o članovima kluba, vršiti učlanjivanje novih članova, iščlanjivanje postojećih(na zahtjev samih članova ili na zahtjev kluba). Moguće je štampanje potvrda više vrsta(o učlanjenju, iščlanjenju, pripadnosti klubu, izdavanju opreme).

Vodi se evidencija o naručenoj opremi za klub ili za članove, gdje distributer snadbjeva klub potrebnom opremom, te omogućava lakše specifikovanje narudžbe.

Takođe, vodi se evidencija o zaposlenima u klubu, sponzorima, ugovorima i registrovanim igračima. Pomaže u pripremi dnevnog reda Skupštine kluba, kreiranju izvještaja sa iste, te održavanju kalendara aktivnosti u klubu. Zakazuju se treninzi i unose podaci o održanim treninzima.

Evidentiraju se rezultati igrača na turnirima, kao i njihov plasman na aktuelnim rang listama. Softver omogućava lakšu organizaciju turnira, koji se u toku godine može održati u klubu.

Evidentiraju se rezultati odigranih mečeva na turniru. Takođe, evidentiraju se finansijska sredstva kluba i vrši se obračun plata zaposlenih.

# 2.3 Opis korisnika

Postoje četiri tipa korisnika sistema: administrator, sekretar, računovođa i trener. Svaki od ovih korisnika ima različitu ulogu u sistemu, tako da svaki od njih ima posebne zahtjeve.